# Alfa Romeo 156

### Wikipedia

Alfa Romeo 156
Alfa Romeo 156 Sport wagon

Alfa Romeo 156 on Alfa Romeon valmistama auto, joka tuli myyntiin vuonna 1997 korvaamaan 155 mallin. Auto on yksi luokkansa tyylikkäimmistä autoista. Monille tämä on auto "kätketyillä" takaovenkahvoilla, jotka ovat nykyisin tunnettu tapa sijoittaa kahvat.

156 voitti Euroopan vuoden auto -palkinnon vuonna 1998 jolloin siinä kuvailtiin olevan: "erittäin hiottu jousitus joka tarjoaa luotettavan pidon tiehen". [1] 156 on pitkälle kehitetty etuvetoinen auto (farmarimallissa on mahdollisuus nelivetoon) täysin itsenäisellä etujousituksella. Moottorina toimii 4-sylinterinen Twin Spark 16 venttiilisellä moottorilla.

Merkittävä lisäys mallistoon oli Sportwagon -farmari vuonna 2000.

Helmikuussa 2002 julkaistiin 156 GTA ja Sportwagon GTA. 3,2 litran V6-moottorilla varustettu kuusivaihteinen manuaali GTA suunnattiin tehokkaampien autojen markkinoille. GTA:n valmistus lopetettiin lokakuussa 2005 huonojen myyntilukujen ja 156:sen korvaavan Alfa Romeo 159 lanseeraamisen vuoksi. GTA:ssa oli hevosvoimia 250, matalampi ja kovempi jousitus, erilainen kori ja nahkasisustus.

Vuonna 2002 alkunsa sai 156:sen versio uusitulla sisustuksella johon kuului hopeinen keskikonsoli. Suurempi valikoima lisävarusteita kuten ksenonvalot ja Bosen äänentoistojärjestelmä tulivat saataville.

Vuoden 2003 lopulla 156:seen tuli Giorgetto Giugiaron suunnittelema kojelauta sekä laajempi valikoima värejä sisustukseen.

Vuonna 2004 nelivetomalli saapui joidenkin maiden markkinoille, jotka tunnetaan nimillä Crosswagon Q4 sekä Sportwagon Q4 (molemmissa oli 1,9 litrainen JTD moottori). Autoissa oli Torsenin nelivetojärjestelmä.

156 poistui markkinoilta vuoden 2005 lopussa Euroopassa ja 2006 muilla markkinoilla tulevan 159:n tieltä.

## [muokkaa] Palkinnot

Vuonna 1998 kansainvälinen tuomaristo joka koostui 56 toimittajasta jotka edustivat 21 maata palkitsivat Alfa Romeo 156:sen Euroopan vuoden auto -palkinnolla. Muita mallin voittamia palkintoja ovat muun muassa:

- Technical Innovation Award - Common Rail 1998 - (Autocar - Yhdistynyt Kuningaskunta)
- Best Compact Executive 1998 - (What Car - Yhdistynyt Kuningaskunta)
- Best Compact Executive Car 1998 - (Autoexpress - Yhdistynyt Kuningaskunta)
- Die Besten Autos 1998, Paul Pietsch Preis - Auto Motor und Sport - Saksa)
- Auto 1 Europa 1998 - (11 maan insinöörien, kuljettajien ja toimittajien paneeli jota johti Auto Bild)
- Auto Trophy 1998 -(Auto Zeitung - Saksa)
- Trophee Du Design 1998 - (Automobile Magazine - Ranska)

## [muokkaa] Moottoriurheilu

156 ei ole yhtä käytetty moottoriurheilussa kuin edeltäjänsä 155, se on kuitenkin käytössä Britannian Touring Car mestaruussarjassa sekä erilaisissa eurooppalaisissa mestaruussarjoissa ja on voittanut seuraavia palkintoja:

- 1998 Supertouring Italian mestaruus, Fabrizio Giovanardi
- 1999 Supertouring Italian mestaruus, Fabrizio Giovanardi
- 2000 Euro STC Supertouring mestaruus, Fabrizio Giovanardi
- 2001 European Supertourincar FIA mestaruus, Fabrizio Giovanardi
- 2002 European Supertourincar FIA mestaruus, Fabrizio Giovanardi
- 2003 European Supertourincar FIA mestaruus, Gabriele Tarquini

## [muokkaa] Aiheesta muualla

- Alfa Romeo 156 tietoa (englanniksi)
- Alfa Romeo 156 (tšekiksi)

Haettu osoitteesta http://fi.wikipedia.org../../../a/l/f/Alfa_Romeo_156_9780.html

Luokka: Alfa Romeo

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Italiano
- Nederlands
- 日本語
- Português
- Svenska